CELEX: 32015R0308
Language: hu
Date: 2015-02-26 00:00:00
Title: A Bizottság (EU) 2015/308 végrehajtási rendelete ( 2015. február 26. ) az 540/2011/EU végrehajtási rendeletnek a Z,Z,Z,Z-7,13,16,19-dokozatetraén-1-il-izobutirát hatóanyag jóváhagyási feltételei tekintetében történő módosításáról  EGT-vonatkozású szöveg

27.2.2015   
            
            
               HU
            
            
               Az Európai Unió Hivatalos Lapja
            
            
               L 56/9
            
         A BIZOTTSÁG (EU) 2015/308 VÉGREHAJTÁSI RENDELETE
   (2015. február 26.)
   az 540/2011/EU végrehajtási rendeletnek a Z,Z,Z,Z-7,13,16,19-dokozatetraén-1-il-izobutirát hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:
   
               (1)
            
            
               A Z,Z,Z,Z-7,13,16,19-dokozatetraén-1-il-izobutirát hatóanyagot a 2229/2004/EK bizottsági rendelet (2) 24b. cikkében előírt eljárás szerint a 2008/127/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 540/2011/EU bizottsági végrehajtási rendelet (5) mellékletének A. részében szerepel.
            
         
               (2)
            
            
               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2013. december 18-án benyújtotta a Bizottságnak a Z,Z,Z,Z-7,13,16,19-dokozatetraén-1-il-izobutirátra vonatkozó vizsgálati jelentéstervezetről kialakított véleményét (6). A Hatóság a Z,Z,Z,Z-7,13,16,19-dokozatetraén-1-il-izobutirátra vonatkozó véleményét a bejelentőhöz is eljuttatta.
            
         
               (3)
            
            
               A Bizottság felkérte a bejelentőt, hogy nyújtsa be a Z,Z,Z,Z-7,13,16,19-dokozatetraén-1-il-izobutirátra vonatkozó vizsgálati jelentéstervezettel kapcsolatos észrevételeit. A vizsgálati jelentés tervezetét és a Hatóság véleményét a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a Z,Z,Z,Z-7,13,16,19-dokozatetraén-1-il-izobutirátról szóló bizottsági vizsgálati jelentés formájában 2014. december 12-én véglegesítették.
            
         
               (4)
            
            
               Megerősítést nyert, hogy a Z,Z,Z,Z-7,13,16,19-dokozatetraén-1-il-izobutirát hatóanyag az 1107/2009/EK rendelet értelmében jóváhagyott hatóanyagnak tekintendő.
            
         
               (5)
            
            
               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében a Z,Z,Z,Z-7,13,16,19-dokozatetraén-1-il-izobutirát jóváhagyási feltételeit módosítani kell. Különösen további megerősítő információk kérése indokolt.
            
         
               (6)
            
            
               Az 540/2011/EU végrehajtási rendelet mellékletét ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 26-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  A Bizottság 2004. december 3-i 2229/2004/EK rendelete a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól (HL L 379., 2004.12.24., 13. o.).
   
      (3)  A Bizottság 2008. december 18-i 2008/127/EK irányelve a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.12.20., 89. o.).
   
      (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).
   
      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
   
      (6)  A Z,Z,Z,Z-7,13,16,19-dokozatetraén-1-il-izobutirát hatóanyagú növényvédő szereknél felmerülő kockázatok felméréséről készült szakértői értékelés megállapításai. EFSA Journal (2014); 12(2):3525. Online elérhető a következő címen: www.efsa.europa.eu/efsajournal.htm.
   
      MELLÉKLET
      Az 540/2011/EU végrehajtási rendelet A. részében a Z,Z,Z,Z-7,13,16,19-dokozatetraén-1-il-izobutirátról szóló 259. sor helyébe a következő szöveg lép:
      
         
                     Sorszám
                  
                  
                     Közhasználatú név, azonosító szám
                  
                  
                     IUPAC-név
                  
                  
                     Tisztaság
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Egyedi rendelkezések
                  
               
                     „259
                  
                  
                     Z,Z,Z,Z-7,13,16,19-dokozatetraén-1-il-izobutirát
                     CAS-szám: 135459-81-3
                     CIPAC: 973
                  
                  
                     Z,Z,Z,Z-7,13,16,19-dokozatetraén-1-il-izobutirát
                  
                  
                     ≥ 90 %
                  
                  
                     2009. szeptember 1.
                  
                  
                     2019. augusztus 31.
                  
                  
                     A. RÉSZ
                     Kizárólag csalogatószerként engedélyezhető.
                     B. RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Növények, Állatok, Élelmiszerek és Takarmányok Állandó Bizottságában véglegesített, a Z,Z,Z,Z-7,13,16,19-dokozatetraén-1-il-izobutirátról (SANCO/2650/2008) szóló vizsgálati jelentésben és különösen annak I. és II. függelékében található megállapításokat.
                     A használati feltételek között adott esetben szerepelniük kell kockázatcsökkentő intézkedéseknek.
                     A bejelentőnek megerősítő információkat kell benyújtania az alábbiakról:
                     
                                 1.
                              
                              
                                 az iparilag gyártott műszaki minőségű anyag specifikációja az esetleges szennyeződésekre vonatkozó információkkal együtt;
                              
                           
                                 2.
                              
                              
                                 a szert kezelő személyek, más dolgozók és a közelben tartózkodók expozíciójának kockázatelemzése;
                              
                           
                                 3.
                              
                              
                                 anyag környezeti sorsa és viselkedése;
                              
                           
                                 4.
                              
                              
                                 a nem célszervezetek expozíciójának kockázatelemzése;
                              
                           A bejelentő az 1. pontban előírt információkat 2015. június 30-ig, a 2., a 3. és a 4. pontban előírtakat pedig 2016. december 31-ig köteles benyújtani a Bizottsághoz, a tagállamokhoz és a Hatósághoz.”